Седмог септембра 2005. Северна Ирска је победила Енглеску 1-0 на Виндзор Парку у квалификацијама за Светско првенство 2006. а победоносни гол је постигао Дејвид Хили у 73. минуту меча. Скоро годину дана касније, 6. септембра 2006, у квалификацијама за Европско првенство 2008. Северна Ирска је победила са 3-2 Шпанију, а победу је донео Хили који је постигао хеттрик. Тако је Хили постао једини играч Северне Ирске који је постигао два хеттрика, након што је претходно постигао све голове за Северну Ирску у победи 3-1 над Лихтенштајном. У јуну 2007. функцију селектора је преузео Најџел Вортингтон уместо Лорија Санчеза који је тад преузео Фулам. Вортингтон је требало да води репрезентацију до краја квалификација за Европско првенство 2008, али му је уговор продужен до краја 2010.